Hrvatski sabor
20121128

Dobro uvaženi zamjeniče. Nismo čuli osnovni odgovor, znači ide u hitni postupak u petak je glasanje. Smatram da je dobro da se ovaj zakon još jednom dobro analizira. Namjera ovog zakona je izuzetno dobra, da ne ponavljam to. Bojim se a da Porezna uprava obzirom na niz zakona koji još neki nisu ni usuglašeni da tako kažem jel s koalicijskim partnerima. Samo ne znam jel se dogovara Porezna uprava ili političke stranke o jednim takvim zakonima, a to mislim na onaj porez na imovinu odnosno na nekretnine ali imat će puno posla. Dakle uz utvrđivanja poreza na nekretnine do praktično ispitivanja porijekla imovine odnosno utvrđivanja tog porijekla. Ja se doista brinem za vaše zdravlje, brinem se za zdravlje zaposlenih u Poreznoj upravi. I ne šalim se naprotiv ozbiljan sam jel proces usuglašavanja je vrlo mukotrpan, pa bi se moglo desiti da i ne dođe možda do usuglašavanja. Ali neću sada u tu definitivno u tu politiku. Evo pozvali ste kolegu tu saborskog zastupnika da prijavi. A nešto o Državnoj reviziji. Pa ja sam jedini 2000.zatražio odnosno 2001.kada sam postao gradonačelnik zatražio reviziju PIK Đakovo pretvorbe i privatizacije. Državna revizija je napisala nema nikakvih kriminalnih radnji, 3000 ljudi završilo na ulici, PIK se rasformirao, ima i jedna gora riječ, napisano je da su uočene nepravilnosti, poslano Državnom odvjetništvu. Sada je kraj 2012.ništa. E to je ko je jamio jamio je.